Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: Az Alkotmánybíróságról szóló 1989. évi XXXII. törvény
Paragraph Index: 744

(1) bekezdés h) pontjában foglaltakra — megszüntette. A másodfokon eljárt bíróság az eljárása során nem alkalmazta az indítványozó által kifogásolt jogszabályokat, hanem — a gazdasági társaságokról szóló 1997. évi CXLIV. törvény szabályainak figyelembevételével — elkésettség miatt utasította el az indítványozó fellebbezését. Az indítványozó ezt követően — 2000. november 30-án kelt levelében — maga kérte azt, hogy az Alkotmánybíróság utólagos normakontrollra irányuló beadványként kezelje az indítványát. Az Alkotmánybíróság az indítványokat nem elnevezésük, hanem tartalmuk szerint bírálja el [31/1990. (XII. 18.) AB határozat, ABH 1990, 139.]. Ennek megfelelően az „alkotmányjogi panasz” elnevezésű indítványokat — tartalmuk szerint — olyan, bárki által benyújtható [Abtv. 21. § (2) bekezdése szerinti] kérelmeknek tekintette, amelyek indítványozói — élve az Abtv. 37. §-ában biztosított lehetőséggel — jogszabály alkotmányellenességének utólagos megállapítását és megsemmisítését kezdeményezték.

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes